钦定古今图书集成/明伦汇编/氏族典/第032卷 > 《廖用贤尚友录》 > 封孝琰
## 钦定古今图书集成/明伦汇编/氏族典/第032卷 > 《廖用贤尚友录》 > 封孝琰

按《北齐书封隆之传》：“隆之弟子孝琰，字士光。少修饰，
学尚有风仪。年十六，辟州主簿，释褐秘书郎。天保元
年，为太子舍人。出入东宫，甚有令望。乾明初，为中书
舍人。皇建初，司空掾秘书丞、散骑常侍，为聘陈使主。
天统三年，除并省吏部郎中，和士开谮之，从是沉废。
士开死后，为通直散骑常侍，诏为聘周使副。祖珽辅”
政，奏令入文林馆撰《御览》。寻以本官兼尚书左丞，与
崔季舒等以正谏同死，时年五十一。子开府行参军
君确、君静等二人徙北边，少子君严、君赞下蚕室。南
安之败，君确二人皆坐死。